open-index/open-wikipedia-markdown huggingface dataset:
אמאוזאורוס

**אמאוזאורוס** (שם מדעי: *Emausaurus*). סוג של דינוזאור בעל אגן דמוי-עוף מקבוצת התיראופורה שחי באירופה בעידן היורה התחתון לפני כ- 181 מיליון שנה.

## מאפיינים
המאובנים של דינוזאור זה התגלו ליד העיירה גרימן (Grimmen) שבמקלנבורג-מערב פומרניה, גרמניה והשרידים שלו כללו חלק ימני מהגולגולת, לסת תחתונה, חוליות, שברי צלעות, צלעות, חלקי גפיים וטפרים ולוחיות עצם על הגב. הדינוזאור תואר למדע ב-1990 בידי החוקר הרמוט האבולד (Harmut Haubold) ומשמעות שמו היא ראשי תיבות של אוניברסיטת גרייפסוואלד (באנגלית: "Ernst Moritz Arndt University of Greifswald"), לצד הסיומת היוונית: "זאורוס" - לטאה. זהו הדינוזאור היחיד שהתגלה בממצאים אלו.

היה זה דינוזאור בעל אגן דמוי-עוף קדום שדמה מעט לסקלידוזאורוס ולסקוטלוזאורוס וכמותם היה בעל כיסוי לוחיות עצם לאורך הגוף ששימש להגנה. הפרט שנמצא הגיע לאורך של 2.5 מטרים ולמשקל 70–90 ק"ג, אך כנראה שהיה שייך לפרט צעיר. אורך הבוגר הגיע לשלושה עד ארבעה מטרים ולמשקל של 240 ק"ג. מעט פרטים ידועים עליו ונראה שהיה פרימיטיבי ביותר לקבוצת התיראופורה, אשר אולי נע על ארבע רגליים אך הזדקף על רגליו האחוריות כדי להגיע לצמחייה גבוהה.

## קישורים חיצוניים

*
קטגוריה:תיראופורה
קטגוריה:דינוזאורים שחיו ביורה תחתון באירופה
קטגוריה:מאובני טקסונים שתוארו ב-1990
סמי בורארד

**סמי בורארד** (בצרפתית: **Samy Bourard;** נולד ב־29 במרץ 1996) הוא כדורגלן בלגי המשחק בעמדת הקשר באוצלול גאלאץ.
## קריירת מועדונים
ב־31 באוגוסט 2016 חתם על חוזה בסנט טרוידן. הוא ערך את הופעת הבכורה שלו ב־4 בנובמבר 2017, בתיקו 4–4 עם אופן.

ב־31 באוגוסט 2018 חתם על חוזה לשלוש שנים באיינדהובן. ב־7 בספטמבר ערך את הופעת הבכורה בקבוצה בהפסד 0–2 לספרטה רוטרדם. הוא כבש שער בכורה ב־18 בינואר 2019 בניצחון קבוצתו 1–3 על פולנדם.

ב־2020 חתם בדן האג, בה ערך את הופעת הבכורה ב־13 בספטמבר 2020 בהפסד 0–2 להראקלס אלמלו. ב־11 בנובמבר 2020 כבש שער בכורה בהפסד 2–4 לטוונטה.

הוא עזב את דן האג לאחר עונה אחת וב־9 בפברואר 2021 חתם בפהרוואר. הוא ערך בה חמש הופעות בלבד, ולאחר חצי עונה חזר לדן האג.

ב-22 ביוני 2022 חתם בהפועל חדרה מליגת העל הישראלית, והפך לרכש היקר  בתולדות המועדון.

ב-10 בינואר 2024 חתם באוצלול גאלאץ הרומנית.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:לייז': כדורגלנים
קטגוריה:כדורגלני סינט טראודן
קטגוריה:כדורגלני מועדון הכדורגל איינדהובן
קטגוריה:כדורגלני דן האג
קטגוריה:כדורגלני פהרוואר
קטגוריה:כדורגלני הפועל חדרה
קטגוריה:כדורגלני אוצלול גאלאץ
קטגוריה:כדורגלנים זרים בישראל
קטגוריה:ספורטאים בלגים בהולנד
קטגוריה:ספורטאים זרים בהונגריה
קטגוריה:ספורטאים בלגים בישראל
קטגוריה:בלגים שנולדו ב-1996
חדרי הבית

**חדרי הבית** (באנגלית: **Indoors**) סרט דרמה ישראלי משנת 2016 בבימויו של איתן גרין, עם יובל סגל, עידו זייד, אסנת פישמן ודני שטג בתפקידים הראשיים.

זה סרטו היחיד של עידו זייד (בנו של השחקן גל זייד) המשחק בתפקיד ראשי כנער מתבגר.

העלילה היא על קבלן בניין ירושלמי המעביר את משפחתו לבית מפואר יותר ומסתבך בהתרסקות כלכלית. האיום הכלכלי מקרב בין בני המשפחה הנחלצים לעזרתו. הסרט בוחן את מושג האלביתי, מושג פרוידיאני עבור משהו שיכול להיות מוכר, אך בו-זמנית גם זר, והתוצאה של כך היא תחושה של זרות לא-נוחה.

איתן גרין היה מועמד לפרס אופיר על התסריט, והסרט זכה לביקורות נלהבות.

הסרט מקיים מחווה ויחסים אינטרטקסטואלים עם סרט הדרמה החדר, שכן שני הסרטים באים לבחון את הסגידה הבורגנית לקפיטליזם באופן ביקורתי. אפילו שם הסרט "חדרי הבית" הוא מחווה והתכתבות עם השם "החדר", כאילו סרט זה מבקש להסתכל על החלום הבורגני ממבט רחב יותר, שיכול להחיל רבדים שונים.

## תקציר העלילה
אברהם נאווי (יובל סגל) גר עם אשתו דסי (אסנת פישמן) ובנם המתבגר דורון (עידו זייד) בדירה חדשה ומרווחת בירושלים לשם עברו לאחריו שהשקיע בה את כל חסכונותיו. דורון הוא בן 14 ושחקן בנבחרת הכדורסל של בית הספר שמאמן המורה לספורט והיסטוריה, דולברג (אריה צ'רנר). דולברג הוא מורה קשוח ונוזף כל הזמן בדורון על משחקו. הוא מטיל עליו לכתוב עבודה על בוכנוואלד.

אברהם הוא קבלן בניין ועסקיו הולכים ומתמוטטים בגלל ניהול כושל ובגלל תאונת עבודה שמשביתה פרויקט בנייה גדול. כדי להמשיך בעבודה הוא פונה לבנק, אבל המנהל גדעון (יפתח קמינר) מסרב לתת לו הלוואה ומציע שימכור את דירתו. אברהם מסרב למכור את דירתו ופונה לשוק האפור אבל גם שם הוא מתקשה להחזיר את ההלוואה עם הריבית הרצינית ואיש השוק האפור (שמואל כהן) מכריח אותו למסור את מכוניתו ומאיים עליו ועל משפחתו. גם ידידו הקבלן יפתח (דן תורג'מן) מסרב לעזור לו.

יחסיו עם דסי רופפים, והיא שעובדת כאחות ב"שערי צדק" נוסעת עם משלחת רפואית לרומניה בעיקר כדי להינתק קצת ממנו. מי שתומך בו בעיקר נפשית הוא גיסו שמואל (דני שטג). כשהנושים מאיימים עליו ועל דורון וממתינים לו למטה, הוא בורח עם דורון לבית משפחתו של שמוליק שם מארחות אותו אשתו אורנה (שרון שטרק) החוזרת בתשובה ושלוש בנותיהם.

אברהם חייב לסוחר חומרי הבניין לויקו (יעקב זדה דניאל) 40.000 ש"ח. לויקו מתעמת אתו אך שמואל מתערב ומכה אותו. לויקו מקלל ומבטיח לחזור עם חברים. אברהם מודיע על המצב לדסי והיא כועסת עליו מאוד אבל לבסוף מחליטה לחזור ארצה ולהתאכסן אצל אחיה.

דורון מודע לכל הצרות של אביו וזה משפיע על משחקו בכדורסל תחת דולברג הקפדן עד שברגע אחד הוא מתפרץ בבכי ודולברג מבין את המצב ומתרכך. דסי אינה רוצה להישאר אצל אחיה והולכת עם דורון לראות דירה שמיועדת להשכרה ומסתבר שזו דירתו הצנועה של דולברג.

מנהל העבודה סלים (ג'מיל ח'ורי) מציע לאברהם לעבוד אצלו ולשלם לאט את חובותיו. הפועל הפצוע תאופיק (מג'ד ביטאר) צועק על אברהם שאין לו מה לאכול.

אברהם נשבר, חוזר לדירת המשפחה ולוקח כמות גדולה של כדורים במטרה להתאבד. דורון מוצא אותו, גורם לו להקיא ודסי מזעיקה מד"א אך אברהם מתאושש ומסרב להתפנות לבית החולים.

למחרת הוא עולה לגג ומנסה לחתוך את הרשת מעל המעקה כדי להתאבד. ברגע זה מגיע לויקו עם שני עוזרים כדי לגבות את החוב. לויקו מודע לעובדה שאברהם ניסה פעמיים להתאבד, מתרכך ומסביר לו את חשיבות החיים.

## צוות השחקנים

## קישורים חיצוניים

* 
*קדימון לחדרי הבית, באתר יוטיוב
*קדימון לחדרי הבית, באתר יוטיוב
## הערות שוליים

קטגוריה:סרטי 2016

קטגוריה:סרטים בעברית
קטגוריה:סרטי דרמה ישראליים
קטגוריה:סרטי איתן גרין
קטגוריה:סרטים ישראליים משנת 2016
היסטריזאורוס

**היסטריזאורוס** (שם מדעי: *Histriasaurus*; מילולית: "לטאת איסטריה") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון שלפני 135 עד 125 מיליון שנה מזמננו בקרואטיה. כיום רבים מהחוקרים רואים בסוג זה טקסון מוטל בספק.

הדינוזאור התגלה בידי דריו בוסקרולי (Dario Boscarolli) במשך שנות ה-80 ממאובנים של שכבת אבן גיר לחופי העיירה בייל שבמחוז איסטריה בקרואטיה. הוא תואר למדע ב-1998 בידי החוקר דאלה וכצ'יה (Dalla Vecchia), אשר נתן לו את שמו עקב הימצאו באיסטריה. הסוג הכיל מין אחד, *Histriasaurus boscarollii*, הקרוי לכבוד המגלה בוסקרולי.

זאורופוד זה דמה לדמוי דיפלודוקוס פרימיטיבי ובסיסי. ניתוחים מ-2007 ו-2011 העריכו שהוא משויך למשפחת הרבאצ'יזאוריים וקרוב ביותר לרבאצ'יזאורוס. אורך הגוף הוערך בכ-20 מטרים כשהוא הגיע לגובה 9 מטרים ולמשק של 25 טונות בממוצע.

## קישורים חיצוניים

## הערות שוליים

קטגוריה:ראבאכיוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1998
לוריקוזאורוס

**לוריקוזאורוס** (שם מדעי: *Loricosaurus*; מילולית: "לטאה משוריינת") הוא סוג של דינוזאור זאורופוד ממשפחת הסלטזאוריים שהתקיים במשך הקרטיקון העליון שלפני 71 מיליון שנה, בתחילת המאסטריכט של אמריקה הדרומית.

ממצאי הלוריקוזאורוס התגלו בתצורות אלן (Allen Formation) שבנאוקן בארגנטינה ותחילה נסבר שהיה אנקילוזאור עקב מעטה השריון האוסטאודרם שכיסה את אך בהמשך הוא תואר כזאורופוד ממשפחת הסלטאזאוריים. הוא תואר למדע ב-1929 בידי החוקר הגרמני פרידריך פון הואנה  כששמו מרמז על מעטה השריון שלו.

בסוג זה תואר מין יחיד - *Loricosaurus shieldatus*, כשמין נוסף *Loricosaurus scutatus* נחשב כיום למין של נאוקנזאורוס (Neuquensaurus).

לא כל החוקרים רואים בסוג זה טקסון קיים וחלק מטילים אותו בספק ומשייכים את הממצאים שלו לסוגים הקרובים סלטזאורוס או נאוקנזאורוס.

## קישורים חיצוניים

## הערות שוליים

קטגוריה:סלטזאוריים
קטגוריה:דינוזאורים שחיו בקרטיקון עליון באמריקה הדרומית
הבריגדה הבין-לאומית הדנית

**הבריגדה הבין-לאומית הדנית** (בדנית: **Den Danske Internationale Brigade** או בראשי תיבות: **DIB**) הייתה בריגדה מיוחדת של הצבא המלכותי הדני אשר נועדה לרכז תחתיה את הפעילות הצבאית של ממלכת דנמרק ברחבי העולם.

## היסטוריה
ראש ההגנה (מקביל לרמטכ"ל) של דנמרק יורגן לינג, החליט להקים הבריגדה בעקבות המעורבות הדנית במלחמות יוגוסלביה. הבריגדה הוקמה ב-25 בנובמבר 1993 על בסיס בריגדת זילנד ה-2. מטרת הבריגדה הייתה להעניק לדנמרק אפשרות לפעול במהירות בכל רחבי העולם כחלק ממשימות צבאיות של נאט"ו או ממשימות שמירת שלום של האו"ם. בפועל, הבריגדה מעולם לא נפרסה במלואה אלא רק יחידות ממנה.

ב-1996 הוכפפה הבריגדה תחת פיקוד דיוויזיית השריון הבריטית ה-1 שבתורה הייתה חלק מקורפוס התגובה המהירה של הברית. ב-2004 הוחלט לפרק את הבריגדה. הפירוק הושלם ב-15 בפברואר 2005. יחידות מהבריגדה אוחדו עם יחידות מבריגדת זילנד ה-1 לצורך הקמת הבריגדה ה-2.

## קישורים חיצוניים
* הבריגדה הבין-לאומית הדנית, באתר Fredsakademiet

קטגוריה:כוחות ההגנה של דנמרק: יחידות
איטמירוס

**איטמירוס** (שם מדעי: *Itemirus*) הוא סוג של דינוזאור אוכל בשר תרופוד שהתקיים לפני 91 מיליון שנה מזמננו בתחילת הקרטיקון העליון באוזבקיסטן. 

הממצאים המאובנים של הדינוזאור התגלו בתצורות ביסקטי (Bissekty Formation)  והוא נקרא בשמו ב-1976 בידי החוקר סרגיי קורזנוב , כששמו נקרא על הכפר איטמיר הקרוב לאתר הממצאים. אלה כללו ממצא בודד שהשתייך למין *Itemirus medullaris*, הקרוי על שם המוח המוארך (בלטינית: medulla). הממצא הבודד של שרידי הגולגולת מעידים שהיה בעל מבנה ראייה וחשיבה גדול וככל הנראה היה צייד שנע בחבורות קטנות אחרי טרף.

דינוזאור זה היה כנראה קרוב לדרומזאוריים ולפי החוקר תומאס ר. הולץ הבן גם לטירנוזאורים. מספר מחקרים העריכו ב-2009 שהוא שייך לתת-המשפחה velociraptorine לצד הולוצירפטור בעוד מחקר מ-2014 העריך שהיה קרוב יותר לתת-המשפחה Dromaeosaurinae.

## קישורים חיצוניים

## הערות שוליים

קטגוריה:בעלי חיים שתוארו ב-1976
קטגוריה:טקסונים שתוארו בידי סרגיי קורזנוב
קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
קטופסליס

ממוזער|שחזור אפשרי.
**קטופסליס** (שם מדעי: *Catopsalis*) הוא סוג נכחד של יונק קדום מהסדרה מולטיטוברקולטה אשר חי באמריקה הצפונית של הפלאוקן לפני 65 עד 62 מיליון שנה מזמננו. הוא נודע ממאובנים שונים בארצות הברית וקנדה שהתגלו ותוארו בידי החוקר אדוארד דרינקר קופ ב-1884 על סמך ממצאים מקולורדו, מונטנה וויומינג. ממצאים ממונגוליה שנחשבו לשייכים לסוג הועברו לסוג *Valenopsalis*. חלק מהממצאים נמצאים במוזיאון האמריקאי לתולדות הטבע או במוזיאון פיבודי לידיעת הטבע.

יונק קדום זה היה קטן יחסית, בדומה לרוב היונקים מקבוצתו שרובם התקיימו במזוזואיקון לצד הדינוזאורים. הוא היה בעל ממדים קטנים של 400 עד 600 גרם ובעל מבנה שיניים חותכות חזקות שכנראה עזרו להתמודד עם מגוון מאכלים קשיחים, למשל בלוטים וזרעים.

## מינים
ידועים 6 מינים מסוג זה, כשהמינים *C. fissidens* ו-*C. foliatus* תוארו לראשונה בידי קופ ב-1884.
* *C. alexanderi*
* *C. calgariensis*
* *C. fissidens*
* *C. foliatus*
* *C. kakwa*
* *C. waddleae*

## קישורים חיצוניים

קטגוריה:מולטיטוברקולטה
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1884
פרוטוגנתוזאורוס

ממוזער
**פרוטוגנתוזאורוס** (שם מדעי: *Protognathosaurus*; מילולית: "לסת לטאה קדומה") הוא סוג של דינוזאור זאורופוד פרימיטיבי שהתקיים במשך היורה התיכון.

הממצאים המאובנים שלו התגלו בתצורות שקסימיאו (Shaximiao Formation) שבסצ'ואן, סין ואלה כללו רק שרידי לסת תחתונה חלקית ומספר שיניים שדומות במתאר לאלה של זאורופודים קדומים, אשר חלקם בעלי חילופי שיניים חדים. כיום מרבית החוקרים רואים בסוג זה טקסון מוטל בספק מחמת היעדר ממצאים מזהים.

הסוג תואר ב-1991 בידי החוקר גאורג אולשבסקי (George Olshevsky), כשבמקור נקרא בשם פרוגנתוס (*Protognathus*) ב-1988 בידי החוקר זנג ייהון (Zhang Yihun). ואולם שם זה ניתן כשם נרדף לסוג החיפושית *Pseudognathaphanus* ממשפחת הרצניתיים.

## קישורים חיצוניים

## הערות שוליים

קטגוריה:זאורופודה
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1991
קטגוריה:טקסונים שנויים במחלוקת
לוקחים את הזמן

"**לוקחים את הזמן**" הוא אלבום הופעה משותף של הזמרים רוני דלומי, לי בירן ואליאנה תדהר. האלבום מבוסס על סיבוב ההופעות "לוקחים את הזמן" שבו ביצעו שלושת הזמרים שירים ישראליים נוסטלגיים לצד שירים חדשים יותר וכן שירים של הביטלס.

האלבום יצא לאור ב-11 באוקטובר 2015 על ידי חברת התקליטים טדי הפקות.

## רשימת רצועות

קטגוריה:אלבומי רוני דלומי
בה מרטינס

**ברנרדו בראל מרטינס סנטוס** (בפורטוגזית: **Bernardo Barral Martins Santos**; נולד ב-29 בדצמבר 1989), המוכר יותר בשם **בה מרטינס** (בפורטוגזית: **Bê Martins**) הוא כדורגלן חופים פורטוגזי שנולד בברזיל, המשחק בעמדת הבלם בבראגה ובנבחרת פורטוגל בכדורגל חופים. מרטינס זכה פעמיים בגביע העולם בכדורגל חופים (2015 ו-2019).

לבה אח תאום זהה, לאו, המשחק גם הוא בענף זה.

## קריירה

בה ואחיו התאום, לאו מרטינס, נולדו בריו דה ז'ניירו, ברזיל. בה בוגר מאחיו בשתי דקות. כשהיו בני 18, הם שיחקו כדורגל בספרד. במהלך השהייה בספרד, הם החלו בתהליך קבלת אזרחות פורטוגלית. הליך זה היה אפשרי עבורם עקב שורשי סבא רבא שלהם. בשנת 2009, הם השיגו אזרחות זו. כשהיו בני 21, הם חזרו לברזיל על מנת לחפש מועדון כדורגל חדש. על מנת לשמור על כושר, הם התאמנו בחוף ובשל העובדה שהתקשו במציאת קבוצה, הם החלו לשחק כדורגל חופים בקבוצות מקומיות כמו ואסקו דה גאמה ופלמנגו. תהליך ההתקדמות של בה היה מהיר יותר מזה של אחיו ולאחר שהרשים במדי פלמנגו במסגרת גביע העולם למועדונים, הוצעה לו ההזדמנות לשחק ברוסיה, שם לבסוף שיחק.

בה זומן לנבחרת ברזיל לקראת טורניר ראווה בפרגוואי. לעומת זאת, לאחר שג'וניור נגאו מונה למאמן הנבחרת, בה נותר מאחור ונשללה ממנו הזדמנות זו. התאומים זומנו לנבחרת פורטוגל בשלהי שנת 2014 לאחר ששיחקו באותה תקופה עבור קבוצות כדורגל חופים איטלקיות שונות. חרף הצעה חוזרת להצטרפות לנבחרת ברזיל, האחים החליטו לייצג את נבחרת פורטוגל. בה רשם את הופעת הבכורה שלו במדים הלאומיים בנובמבר 2014 במסגרת הגביע הביניבשתי, שישה חודשים לפני הופעת הבכורה של אחיו. במסגרת טקס כוכבי כדורגל החופים לשנת 2015, בה זכה בתואר הכוכב העולה. מאוחר יותר, האחים עברו למועדון כדורגל החופים הפורטוגלי, בראגה, שבו נחלו הצלחה רבה בזכיות באליפויות מקומיות ובשלושה גביעי אירופה לאלופות.

בה היה חלק משמעותי בזכייה של פורטוגל בגביע העולם בכדורגל חופים לשנת 2019, כשנבחר לשחקן השלישי הטוב ביותר בטורניר, דבר שזיכה אותו בתואר כדור הארד. לאחר הזכייה בגביע העולם, בה ביחד עם שאר חברי הנבחרת קיבלו אות כבוד מטעם פורטוגל.

## סטטיסטיקות

;לאומיים

;קבוצתיים 

## תארים
### לאומיים
* גביע העולם בכדורגל חופים (2): 2015, 2019
* אליפות אירופה בכדורגל חופים (3): 2015, 2019, 2020
* המשחקים האירופיים (1): 2019
* גביע אירופה בכדורגל חופים (1): 2016
* מונדיאליטו (1): 2018

### קבוצתיים
* גביע אירופה לאלופות בכדורגל חופים (3): 2017, 2018, 2019
* מונדיאליטו למועדונים (3): 2017, 2019, 2020
* אליפות פורטוגל (4): 2018, 2019, 2020, 2022
* הגביע הפורטוגלי (2): 2019, 2021
* הסופר קאפ הפורטוגלי (1): 2022
* הגביע הפולני (1): 2020

### אישיים
* גביע העולם בכדורגל חופים (1):
** כדור הארד: 2019
* כוכבי כדורגל החופים (2):
** הכוכב העולה: 2015
** נבחרת החלומות העולמית: 2021
* אליפות אירופה בכדורגל חופים (2):
** סופרפיינל
*** השחקן הטוב ביותר: 2016
** העונה הרגילה
*** השחקן הטוב ביותר: 2018
* מונדיאליטו למועדונים (1):
** השחקן הטוב ביותר: 2019

## קישורים חיצוניים

* הפרופיל של בה מרטינס באתר הרשמי של Beach Soccer Worldwide

## הערות שוליים

קטגוריה:כדורגלני חופים
קטגוריה:ברזילאים שנולדו ב-1989
קייל סחרפן

**קייל סחרפן** (בהולנדית: **Kjell Scherpen**; נולד ב-23 בינואר 2000 באמן שבהולנד) הוא כדורגלן הולנדי המשחק בעמדת השוער בקבוצת רויאל אוניון סן-ז'ילואז.

## קריירת מועדונים
סחרפן גדל במחלקות הנוער של VV אמן ושל אמן. בעונת 2018/2019 ערך 34 הופעות ליגה במדי הקבוצה הבוגרת של אמן, במסגרת ליגת העל ההולנדית.

ב-25 באפריל 2019 חתם סחרפן באייאקס מליגת העל ההולנדית. הוא שיחק בעיקר בקבוצת המילואים של המועדון. ב-16 בדצמבר 2020 ערך את הופעת הבכורה שלו במועדון, בניצחון 5-4 על אוטרכט במסגרת הגביע ההולנדי. ב-4 באפריל 2021 ערך את הופעת הבכורה שלו בליגה, בניצחון 2-1 על הירנפיין במסגרת המחזור ה-28 לעונת 2020/2021. בסך הכל ערך שתי הופעות ליגה בעונה זו.

ב-16 ביולי 2021 חתם סחרפן בברייטון אנד הוב אלביון מהפרמייר ליג. ב-8 בינואר 2022 ערך את הופעת הבכורה שלו במועדון, בניצחון על וסט ברומיץ' אלביון במסגרת הסיבוב השלישי של גביע ה-FA.

ב-31 בינואר 2022 הושאל סחרפן למשך חצי עונה לאוסטנדה מליגת העל הבלגית. ב-5 בפברואר ערך את הופעת הבכורה שלו במועדון, בהפסד 3-1 ללוון במסגרת המחזור ה-26 בליגה. בסך הכל ערך שבע הופעות ליגה במהלך תקופת ההשאלה, ולאחריה חזר לברייטון אנד הוב אלביון.

ב-24 ביולי 2025חתם ברויאל אוניון סן-ז'ילואז מליגת העל הבלגית.

## קריירה בינלאומית
סחרפן היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר. בחודש יוני 2022 זומן לראשונה לסגל נבחרת הולנד הבוגרת, כמחליף לטים קרול שנפצע.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני אמן
קטגוריה:כדורגלני אייאקס
קטגוריה:כדורגלני ברייטון אנד הוב אלביון
קטגוריה:כדורגלני אוסטנדה
קטגוריה:כדורגלני ויטסה ארנהם
קטגוריה:כדורגלני שטורם גראץ
קטגוריה:ספורטאים הולנדים באנגליה
קטגוריה:ספורטאים הולנדים בבלגיה
קטגוריה:ספורטאים זרים בשווייץ
קטגוריה:הולנדים שנולדו ב-2000
קטגוריה:כדורגלני רויאל אוניון סן-ז'ילואז
עד שגעגוע יחלוף

"**עד שגעגוע יחלוף**" הוא סינגל של הזמרת הישראלית יובל דיין, שיצא לאור ב-24 באוקטובר 2021, כסינגל שלא מתוך אלבום, על ידי חברת התקליטים ארומה מיוזיק.

## רקע וכתיבה
יובל דיין כתבה את השיר יחד עם אבי אוחיון שאף הלחין אותו. דיין סיפרה שכתבה את השיר בעקבות פרידה מבן-זוג איתו יצאה תקופה ממושכת.

## ביקורת
מבקר המוזיקה יוסי חרסונסקי כתב כי "הרגשות צפים עצובים להפליא במנגינה מותאמת לתחושה. ההתרפקות מובנת, הסיבות לפרידה – נסתרות. יובל דיין מתגעגעת-כמהה בקול העגמומי-מדוכדך הזה שמעניק לשיר שכבת עצב יפה. המלנכוליות הזו מאוד אסתטית. עונג געגועים נטו. מה רע? לא רע, אבל אני מחפש יותר עומק לצד שירת האווירה הזו".

## מיקומי שיא

## קישורים חיצוניים
* 
* 

## הערות שוליים

קטגוריה:שירי יובל דיין
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי תומר בירן
קטגוריה:שירים על געגוע
קטגוריה:סינגלים בהוצאת ארומה מיוזיק
טון קופמיינרס

**טון קופמיינרס** (בהולנדית: **Teun Koopmeiners**; נולד ב־28 בפברואר 1998 בקסטריקום שבהולנד) הוא כדורגלן הולנדי המשחק בעמדת הקשר האחורי בקבוצת יובנטוס מהסרייה א' ובנבחרת הולנד.

## קריירת מועדונים
קופמיינרס גדל במחלקות הנוער של ויטסה '22 ושל א.ז. אלקמאר. הוא החל את הקריירה המקצוענית שלו בקבוצה הבוגרת של א.ז. אלקמאר במסגרת ליגת העל ההולנדית, וערך 116 הופעות ליגה, בהן הבקיע 35 שערים.

ב-30 באוגוסט 2021 חתם באטאלנטה מהסרייה א'. ב-11 בספטמבר ערך את הופעת הבכורה שלו במועדון בהפסד 1–2 לפיורנטינה, במסגרת המחזור השלישי בליגה לעונת 2021/2022.

## קריירה בינלאומית
קופמיינרס היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר. ב-7 באוקטובר 2020 ערך את הופעת הבכורה שלו נבחרת הולנד, בהפסד 0–1 לנבחרת מקסיקו במשחק ידידות. הוא היה חלק מסגל נבחרת הולנד בטורניר יורו 2020 בשנת 2021, אך לא שיחק בטורניר. ב-8 ביוני 2022 הבקיע את שער הבכורה שלו בנבחרת, בניצחון 1–2 על נבחרת ויילס במסגרת ליגת האומות 2022/2023.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024. אך נפצע בהכנות ליורו ונגרע מהסגל. 

## תארים
; אטאלנטה
* הליגה האירופית: 2023/2024

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני אטאלנטה
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים הולנדים באיטליה
קטגוריה:הולנדים שנולדו ב-1998
קרחון ראסל (אורגון)

**קרחון ראסל** (באנגלית: **Russell Glacier**) הוא קרחון ברכס קסקייד במחוזות לין ומריון במדינת אורגון שבארצות הברית.

הקרחון ממוקם ברכס קסקייד על המדרונות הצפון מערביים של הר ג'פרסון.

אורכו של קרחון ראסל 1.12 קילומטרים.

הקרחון ממוקם בין הגבהים 2,600 מטרים - 2,200 מטרים מעל פני הים.

## קישורים חיצוניים
* קרחון ראסל באתר הסקר הגאולוגי של ארצות הברית
* מפה טופוגרפית של קרחון ראסל
* מפה של אזור קרחון ראסל
* תצלום קרחון ראסל באתר geologypics
* תחזית מזג אוויר עדכנית ארוכת טווח עבור קרחון ראסל

## הערות שוליים

ראסל
ראסל
ליבינג דה דרים

"**ליבינג דה דרים**" הוא סינגל שהוקלט על ידי הזמרת הישראלית נונו. הוא יצא לאור ב-7 בדצמבר 2021, בהוצאת חברת התקליטים די-מיוזיק, כסינגל השלישי מתוך אלבום הבכורה שלה, סטטוס. השיר נכתב על ידי נונו, שגם הפיקה אותו לצד עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.

השיר הגיע למקום הרביעי במצעד הרשמי של גלגלצ.

## וידאו קליפ
הווידאו קליפ הרשמי של פורסם ב-7 בדצמבר 2021, ביום צאת השיר. הוא בוים על ידי נונו, אדם גבאי וברק סוריאן, וצולם בצופי ים הרצליה. נכון לאפריל 2024 עומד מונה הצפיות של הקליפ על למעלה מ-5.2 מיליון צפיות.

## מיקומי שיא

## היסטוריית יציאות לאור

## קישורים חיצוניים

* 

## הערות שוליים

קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:שירים שהופקו על ידי נונו
קטגוריה:שירים שהופקו על ידי עיליי אשדות
קטגוריה:וידאו קליפים שצולמו בהרצליה
קטגוריה:סינגלים בהוצאת די-מיוזיק
ירדי סחאוטן

**ירדי סחאוטן** (בהולנדית: **Jerdy Schouten**; נולד ב-12 בינואר 1997 בהלפוטסלויס שבהולנד) הוא כדורגלן הולנדי המשחק בעמדת הקשר האחורי בקבוצת פ.ס.וו. איינדהובן מליגת העל ההולנדית ובנבחרת הולנד.

## קריירת מועדונים
סחאוטן גדל במחלקת הנוער של דן האג. ב-10 בדצמבר 2016 ערך את הופעת הבכורה שלו בקבוצה הבוגרת של המועדון, בהפסד 0–3 לנאק ברדה במסגרת המחזור ה-16 בליגת העל ההולנדית בעונת 2016/2017. בסך הכל ערך שתי הופעות ליגה במועדון.

ב-1 ביולי 2017 חתם סחאוטן בטלסטאר ספורטקלאב מליגת המשנה ההולנדית. הוא ערך 37 הופעות ליגה במדי המועדון, בהן הבקיע ארבעה שערים.

ב-2 במאי 2018 חתם סחאוטן על חוזה לשלוש עונות באקסלסיור רוטרדם מליגת העל ההולנדית. ב-11 באוגוסט ערך את הופעת הבכורה שלו במועדון, בתיקו 1–1 נגד פורטונה סיטארד במסגרת המחזור הראשון בליגה לעונת 2018/2019. ב-18 בינואר 2019 הבקיע את שערו היחיד במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך 31 הופעות ליגה במדי המועדון.

ב-4 ביולי 2019 חתם בבולוניה 1909 מהסרייה א'. ב-6 באוקטובר ערך את הופעת הבכורה שלו במועדון, בתיקו 2-2 נגד לאציו במסגרת המחזור השביעי בליגה לעונת 2019/2020. בארבע העונות שלו במועדון ערך 90 הופעות ליגה, בהן הבקיע שני שערים.

ב-16 באוגוסט 2023 חתם סחאוטן על חוזה ל-5 שנים בפ.ס.וו.איינדהובן מליגת העל ההולנדית.  ב-19 באוגוסט 2023 ערך סחאוטן את הופעת הבכורה שלו במועדון כשנכנס כמחליף בניצחון 3–1 של קבוצתו על ויטסה ארנהם במסגרת המחזור השני בעונת 2023/2024 בליגת העל ההולנדית.

## קריירה בינלאומית
ב-8 ביוני 2022 ערך סחאוטן את הופעת הבכורה שלו בנבחרת הולנד, בניצחון 1–2 על נבחרת ויילס במסגרת ליגת האומות 2022/2023.

נכלל בסגל נבחרת הולנד לטורניר יורו 2024.

## תארים
**פ.ס.וו. איינדהובן**

* אליפות הולנד: 2023/2024, 2024/2025
* מגן יוהאן קרויף: 2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני דן האג
קטגוריה:כדורגלני טלסטאר ספורטקלאב
קטגוריה:כדורגלני אקסלסיור רוטרדם
קטגוריה:כדורגלני בולוניה
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:ספורטאים הולנדים באיטליה
קטגוריה:הולנדים שנולדו ב-1997
נבחרת רומניה בכדורגל חופים

**הנבחרת הלאומית של רומניה בכדורגל חופים** מייצגת את רומניה בתחרויות כדורגל חופים בינלאומיות ונמצאת בפיקוחה של התאחדות הכדורגל הרומנית.

## הסגל הנוכחי

מאמן:  ויורל פרקש

## שיא תחרותי
### מוקדמות גביע העולם בכדורגל חופים (אופ"א)

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

רומניה
כדורגל חופים
קטגוריה:רומניה: כדורגל
ג'רמי פרימפונג

**ג'רמי אגייקום פרימפונג** (בהולנדית: **Jeremie Agyekum Frimpong**; נולד ב־10 בדצמבר 2000 באמסטרדם שבהולנד) הוא כדורגלן הולנדי המשחק בעמדות המגן הימני והקיצוני הימני בקבוצת ליברפול מהפרמייר ליג ובנבחרת הולנד.

## קריירת מועדונים
פרימפונג גדל במחלקת הנוער של מנצ'סטר סיטי.

ב-2 בספטמבר 2019 חתם פרימפונג על חוזה לארבע עונות בסלטיק מליגת העל הסקוטית. הוא ערך 36 הופעות ליגה במדי המועדון, בהן הבקיע שלושה שערים.

ב-27 בינואר 2021 חתם פרימפונג על חוזה לארבע עונות וחצי בבאייר לברקוזן מהבונדסליגה.

ב-30 במאי 2025 חתם בקבוצת ליברפול מהפרמייר ליג.

ב-10 באוגוסט, בהופעת הבכורה בקבוצה כבש גם שער בכורה, בהפסד לקריסטל פאלאס במשחק מגן הקהילה. חמישה ימים לאחר מכן ערך הופעת בכורה גם בפרמייר ליג, בניצחון 2–4 על בורנמות'.

## קריירה בינלאומית
פרימפונג הוא חלק מסגל נבחרת הולנד עד גיל 21.

נכלל בסגל נבחרת הולנד בטורניר מונדיאל 2022, על-אף שלא שיחק במדי הנבחרת עד למועד הזימון. ב-13 באוקטובר 2023 ערך את הופעתו הבכורה נגד  במוקדמות יורו 2024.

נכלל בסגל נבחרת הולנד לטורניר יורו 2024.

## חיים אישיים
פרימפונג הוא ממוצא גנאי והוא אחד משישה אחים (שלושה בנים ושלוש בנות), הוא נוצרי אדוק.

## תארים
;סלטיק
* ליגת העל הסקוטית: 2019/20
* הגביע הסקוטי: 2019/20
* גביע הליגה הסקוטי: 2019/20

;באייר לברקוזן
* בונדסליגה: 2023/24
* הגביע הגרמני: 2023/24

;אישיים
* נבחרת העונה בבונדסליגה: 2022/23, 2023/24
* נבחרת העונה בליגה האירופית: 2023/24

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני סלטיק
קטגוריה:כדורגלני באייר לברקוזן
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בסקוטלנד
קטגוריה:ספורטאים הולנדים בגרמניה
קטגוריה:כדורגלני ליברפול
קטגוריה:הולנדים שנולדו ב-2000
Psychofreak

"**Psychofreak**" (מעוצב באותיות קטנות; בעברית: "**פסיכופריק**") הוא סינגל שהוקלט על ידי הזמרת הקובנית-אמריקאית קמילה קביו, בהשתתפות הזמרת-יוצרת האמריקאית וילו סמית'. הוא יצא לאור ב-8 באפריל 2022, דרך אפיק רקורדס כסינגל השלישי מתוך אלבום האולפן השלישי של קביו, *[[Familia (אלבום של קמילה קביו)|Familia]]*.

## רקע
"Psychofreak" מבוסס על החרדה ממנה קביו סובלת. היא הצהירה כי השורה "I don't blame the girls for how it went down" מתייחסת לעזיבתה מקבוצת הבנות האמריקאית Fifth Harmony. מילותיו של "Psychofreak" קשורות בעיקר למערכת היחסים הקודמת שלה עם בן זוגה לשעבר שון מנדס.

## ביקורות
AllMusic כתב כי "Psychofreak" נשמע כמו רצועת דאנס משנות ה-90. ניק לוין מ-*[[NME]]* ציין כי הוא שמח על כך שעדיין אפשרי לכתוב להיט על בריאות הנפש בשנת 2022.

## הצלחה מסחרית
"Psychofreak" הגיע למקום השבעים וחמש בבילבורד הוט 100 בשיאו ורשם את שירה העשרים של קביו שנכנס למצעד זה. הוא הגיע בנוסף למקום החמישים בבילבורד גלובל 200.

"Psychofreak" הגיע למקום השבעים ושלושה במצעד הסינגלים הבריטי.

## מיקומי שיא

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי קמילה קביו
קטגוריה:שירים על מחלות והפרעות
קטגוריה:סינגלים בהוצאת אפיק רקורדס
LGM-35 סנטינל

**LGM-35 סנטינל** או **(GBSD) Ground Based Strategic Deterrent** הוא טיל בליסטי בין-יבשתי אמריקאי הנמצא בשלבי פיתוח מוקדמים ומיועד להחליף את טילי ה-LGM-30 מיניטמן III. טילי הסנטינל אמורים להיכנס לשירות בסביבות 2030 ולהישאר בשירות עד 2075. את התוכנית מובילה נורתרופ גראמן שזכתה במכרז מול בואינג.

## היסטוריה
בשנת 2010, קואליציית ה-ICBM, מחוקקים ממדינות שמאכלסות טילים גרעיניים, אמרו לנשיא ברק אובמה שהם לא יתמכו באשרור אמנת צמצום הנשק האסטרטגי (START) עם רוסיה, אלא אם כן אובמה יסכים לחדש את השלישייה הגרעינית של ארצות הברית: טילים גרעיניים שניתן לשגר. מהיבשה, מהים ומהאוויר; בהצהרה כתובה, הסכים אובמה "לחדש או להחליף" את כל שלוש הרגליים של השלשה.

בקשה להצעה לפיתוח ותחזוקה של ICBM גרעיני מהדור הבא הוגשה על ידי מרכז הנשק הגרעיני של חיל האוויר האמריקני, מנהלת המערכות של ICBM, חטיבת GBSD ביולי 2016. ה-GBSD יחליף את LGM-30 מיניטמן, שנפרס לראשונה ב-1970, בחלק היבשתי של השלישייה הגרעינית של ארצות הברית. הטילים החדשים, שיוכנסו בהדרגה למעלה מעשור מסוף שנות ה-2020, מוערכים לאורך מחזור חיים של חמישים שנה בעלות של כ-264 מיליארד דולר. בואינג ונורת'רופ גרומן התמודדו על החוזה.

באוגוסט 2017, חיל האוויר העניק חוזי פיתוח ל-3 שנים לבואינג ולנורתרופ גראמן תמורת 349 מיליון דולר ו-329 מיליון דולר, בהתאמה. אחת מהחברות הללו הייתה אמורה להיבחר לייצר ICBM גרעיני קרקעי בשנת 2020. בשנת 2029, תוכנית GBSD צפויה להיכנס לשירות ולהישאר פעילה עד 2075.

ב-25 ביולי 2019, בואינג הודיעה כי לא תציע הצעה לתוכנית, תוך ציון הרכישה האחרונה של נורתרופ של Orbital ATK (כיום Northrop Grumman Innovation Systems), הספקית של בואינג של מנועי רקטות מוצקים. נורתרופ חתמה על הסכם לחומת אש של הנתונים הקנייניים של בואינג לאחר רכישת Orbital ATK. מאז הפסיק חיל האוויר את המימון לפרויקט בואינג, והותיר את נורת'רופ גרומן כמציע היחיד.

בדצמבר 2019, הוכרז שנורתרופ גראמן זכתה בתחרות לבניית ה-ICBM העתידי. נורת'רופ זכתה כברירת מחדל, מכיוון שההצעה שלהם הייתה ההצעה היחידה שנותרה בחשבון עבור תוכנית GBSD. חיל האוויר אמר כי הם "ימשיכו במשא ומתן אגרסיבי ויעיל ממקור בלעדי" בהתייחס להצעה של נורת'רופ.

ב-8 בספטמבר 2020, מחלקת חיל האוויר העניקה לנורתרופ גרומן חוזה של 13.3 מיליארד דולר לפיתוח הטיל הבליסטי הבין יבשתי GBSD. העבודה על טילי GBSD תיעשה ברוי ופרומנטורי, יוטה; האנטסוויל ומונטגומרי, אלבמה; קולורדו ספרינגס, קולורדו; בלוויו, נברסקה; סן דייגו וודלנד הילס, קליפורניה; בסיס חיל החלל ונדנברג, קליפורניה; צ'נדלר, אריזונה; צומת אנאפוליס, מרילנד, בין מקומות אחרים.

באפריל 2022, הוכרז השם הרשמי של ה-GBSD: ה-LGM-35A Sentinel

## ראש נפץ
ראש הנפץ מתוכנן להיות W87-1, גרסה בעלת תפוקה מוגברת של ראש הנפץ הגרעיני W87 (בעל תפוקה של 300 קילוטון TNT). התפוקה המשוערת של ראש הנפץ החדש צפויה להיות כ-475 קילוטון TNT וטיל הסנטינל צפוי לשאת בין 12–15 ראשי נפץ.

## ראו גם
* אגני-6
* RS-24, יארס
* דונגפנג 41

## קישורים חיצוניים
* מרכז הנשק הגרעיני של חיל האוויר 
* LGM-35 סנטינל באתר נורתרופ גראמן 

קטגוריה:טילים בליסטיים אמריקאיים
קטגוריה:טילים גרעיניים אמריקאיים
קטגוריה:טילים בעלי יכולת MIRV
מגומי יוקוטה

**מגומי יוקוטה** (ביפנית: **横田 めぐみ**; נולדה ב-5 באוקטובר 1964) הייתה ילדה יפנית בת 13 שנחטפה על ידי סוכן צפון קוריאני ב-1977 כשהייתה תלמידת חטיבת ביניים. היא הייתה אחת משבעה עשר אזרחים יפנים לפחות שנחטפו על ידי צפון קוריאה בסוף שנות ה-70 ותחילת שנות ה-80. ממשלת צפון קוריאה הודתה בחטיפתה, אך אמרה שהיא מתה בשבי. הוריה של יוקוטה ואנשים אחרים ביפן הביעו בפומבי את האמונה שהיא עדיין בחיים בצפון קוריאה וניהלו קמפיין ציבורי המבקש את שחרורה.

## היסטוריה
יוקוטה נחטפה ב-15 בנובמבר 1977 בזמן שהלכה הביתה מבית הספר שלה. ההערכה היא שהיא נחטפה בגלל שבמקרה היא הייתה עדה לפעילות של סוכנים צפון קוריאנים ביפן ולכן הסוכנים רצו להשתיק אותה. על פי הדיווחים, הסוכנים גררו אותה לתוך סירה ולקחו אותה היישר לצפון קוריאה, למתקן שבו לימדו אותה את השפה הקוריאנית. בסופו של דבר היא שובצה באוניברסיטה שבו לומדים מרגלים צפון קוריאנים שפות זרות ומנהגים. שם היא לימדה את השפה היפנית מרגלים שעברו הכשרה לחדור ליפן.

## קישורים חיצוניים

* 
* 

קטגוריה:אישים שנחטפו
קטגוריה:קוריאה הצפונית: היסטוריה
קטגוריה:יפנים שנולדו ב-1964
קטגוריה:נפטרות ב-1994
אלטאוסזה

**אלטאוסזה** (בגרמנית: **Altaussee**) היא עיירה במדינת שטיריה שבאוסטריה, על גדות אגם אלטאוסזה. המקום ידוע כספא ופעילות מכרות מלח רבות באזור.

## היסטוריה
בהתאם לממצאים ארכאולוגיים נוכחות התיישבות באזור הייתה קיימת עוד בתקופת האימפריה הרומית.

בסביבת היישוב קיימות מספר פסגות בגובה כ-1700 מ'. עוד במהלך המאה ה-12 החלה באזור כריית מלח במכרות שנחפרו בתוך ההר. תחילה הם היו בבעלות המנזר המקומי. בשנת 1211 בהוראת לאופולד השישי שהיה דוכס אוסטריה הם הועברו לשליטתו. בשנת 1334 הם עבדו לבעלות פרטית. באותה תקופה עבדו בהם 130 פועלים והם יצרו כ-10 אלף טון מלח בשנה. בשנת 1445 בהחלטת פרידריך השלישי, קיסר האימפריה הרומית הקדושה הם חזרו לבעלות המדינה. בשנת 2008 נוצרו במקום 450 אלף טון מלח.

במהלך המאה ה-19 באזור התפתח אזור ספא. בין מבקרי הספא המקומי היו הוגו פון הופמנסתאל, יעקב וסרמן ותאודור הרצל.

בשנת 1938 האזור סופח לגרמניה. מספר אחוזות שהיו בבעלות יהודית עברו אריזציה. אחת מהן שימשה את יוזף גבלס במהלך חופשות באזור. לקראת סיום המלחמה האזור היה חלק של "מבצר האלפי". במכרות המלח הוסתרו אוצרות רבות שנאספו על ידי הנאצים ברחבי אירופה הכבושה. אירועים אלו תוארו בסרט "ציידי האוצרות". במהלך המלחמה באזור פעלה מחתרת בה השתתפה בין היתר אדית האוור פריצ'מות' שעל פעילותה קיבלה הכרה כחסידת אומות העולם. ב-8 במאי 1945 האזור נכבש על ידי כוחות צבא ארצות הברית. ב-12 במאי בקרבת היישוב נתפס ארנסט קלטנברונר. עד לשנת 1955 האזור היה חלק של אזור כיבוש האמריקאי.

## קישורים חיצוניים

* 

קטגוריה:שטיריה: ערים
קטגוריה:מקומות מרפא
רובין קולוויל

**רובין ג'יימס קולוויל** (באנגלית: **Rubin James Colwill**; נולד ב-27 באפריל 2002 בנית' שבוויילס) הוא כדורגלן ולשי המשחק בעמדת הקשר ההתקפי בקבוצת קארדיף סיטי מהפוטבול ליג צ'מפיונשיפ ובנבחרת ויילס.

## קריירת מועדונים
קולוויל גדל במחלקת הנוער של קארדיף סיטי. ב-13 בפברואר 2021 ערך את הופעת הבכורה שלו בקבוצה הבוגרת של המועדון, בניצחון 1–3 על קובנטרי סיטי במסגרת המחזור ה-29 בפוטבול ליג צ'מפיונשיפ לעונת 2020/2021. בסך הכל ערך הופעות ליגה בעונה זו, ובעונת 2021/2022 הוסיף 34 הופעות ליגה וחמישה שערים.

## קריירה בינלאומית
ב-2 ביוני 2021 ערך קולוויל את הופעת הבכורה שלו בנבחרת ויילס, בהפסד 0–3 לנבחרת צרפת במשחק ידידות. קולוויל היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.

ב-29 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת צ'כיה במשחק ידידות.

נכלל בסגל נבחרת ויילס לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני קארדיף סיטי
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-2002
אדג'ינג

**אדג'ינג** (באנגלית: **Edging**) או **השהיית אורגזמה** היא טכניקה מינית בה עוצרים או מאיטים את הגירוי המיני רגע לפני האורגזמה, נותנים לעוררות המינית להירגע וחוזרים על הפעולה. טכניקה זו נועדה להעצים את האורגזמה של נשים וגברים, לעזור לגברים במקרה של שפיכה מוקדמת ולהאריך את משך יחסי המין.

הרעיון של עוררות מינית ללא שפיכת זרע הופיעו לראשונה בכתבים דאואיסטים אשר האמינו כי הזרע מכיל אנרגיה והימנעות משפיכה עוזרת לשמר את האנרגיה בגוף הגבר. אדג'ינג היא שיטה המקובלת גם היום בפילוסופיית הטנטרה כדרך המאפשרת להשאיר את העוררות המינית ברמה גבוהה וכדי להאריך את מעשה האהבה. בשנות החמישים של המאה העשרים האדג'ינג הוצע כשיטה לטיפול בשפיכה מוקדמת וכונה שיטת "התחל הפסק". שיטה זו הופנתה לגברים בלבד ונועדה לעזור להם לשלוט על האורגזמה, ללמד אותם לזהות טוב יותר את נקודת האל-חזור של האורגזמה, ולהאריך את הזמן יחסי המין. מחקר משנת 2014 מצא שנשים המתאמנות באדג'ינג מגיעות לאורגזמה בקלות רבה יותר.

## כדרך להעצמת האורגזמה
הפעולה של הבאת בן/בת הזוג לרמת גירוי של סף אורגזמה מלווה בפעילות של המערכת הפאראסימפתטית הגורמת לזרימה מוגברת של דם לאברי המין והגברת הפעילות של המערכת ההורמונלית שגורמת לעוררות התשוקה המינית. בזמן המנוחה לחץ הדם באברי המין וההורמונים אינם מספיקים לרדת לרמתם המקורית וחזרה על התהליך שוב עד לרמת גרוי של סף אורגזמה גורמת למערכות אלו לפעול מחדש. גירוי מיני מתמשך מסוג זה יכול להעלות את העוררות המינית מעבר למה שקורה בזמן אורגזמה ליניארית וכאשר מחליטים לעבור את הסף ולהגיע לאורגזמה היא ארוכה ועוצמתית יותר. אצל חלק מהאנשים תחושות אלו אינן נעימות ולכן כאשר פעילות זו נעשית בין בני זוג חשוב לברר מראש אם השותף מוכן להתנסות שכזו.

## BDSM
בעולם ה-BDSM, אדג'ינג משמש כשיטה לשלוט ולהעניש את הכנוע. גירוי מיני ממושך לרוב מלווה ברצון של הכנוע להגיע לפורקן אך מאחר שהשולט קובע את מספר סבבי הגירוי לפני שיאפשר לכנוע להגיע לאורגזמה הדבר יוצר אצלו תסכול מיני הולך וגובר. שיטת ענישה נוספת היא טיזינג ומניעה  כאשר השולט מבצע אדג'ינג אך אינו מאפשר לכנוע להגיע לאורגזמה בסוף הסשן.

## ראו גם
* כאב ביצים
* אורגזמה בכפייה (BDSM)
* נקודת הג'י
* סקסולוגיה

## הערות שוליים

קטגוריה:אורגזמה
השמחה שלנו (שיר של איתי לוי ודודו אהרון)

"**השמחה שלנו**" הוא סינגל שהוקלט על ידי הזמר הישראלי איתי לוי, יחד עם הזמר-יוצר הישראלי דודו אהרון. השיר יצא לאור ב-23 באפריל 2019, בהוצאת חברת התקליטים NMC יונייטד אנטרטיינמנט. השיר יצא כסינגל הראשון מתוך אלבומו השמיני של אהרון, השמחה שלנו וכסינגל ה-11 מתוך אלבומו הרביעי של לוי, שתישרף האהבה.

## רקע וכתיבה
השיר נכתב והולחן על ידי איתי לוי, דודו אהרון ואבי אוחיון, והופק על ידי יעקב למאי. השיר הוא בסגנון הפופ אשר משלב בתוכו את הסגנון הים-תיכוני.

## וידאו קליפ
הווידאו קליפ הנלווה שצולם לשיר פורסם בערוץ היוטיוב של לוי ב־23 באפריל 2019, בסמוך לצאת הסינגל עצמו. נכון ליוני 2022, מונה הצפיות של הקליפ עומד על למעלה מ-4 מיליון.

## מיקומי שיא

## הערות שוליים

קטגוריה:שירי דודו אהרון
קטגוריה:שירי איתי לוי
קטגוריה:דואטים
קטגוריה:שירים בעברית
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט
בונזי קולסון

**בונזי אלכסנדר קולסון השני** (באנגלית: **Bonzie Alexander Colson II**; נולד ב-12 בינואר 1996) הוא כדורסלן אמריקאי המשחק בעמדות הסמול פורוורד והפאוור פורוורד בפנרבחצ'ה.

## קריירה
קולסון החל לשחק כדורסל בבית הספר התיכון סנט אנדרו שבברינגטון, רוד איילנד. כשסיים את התיכון, שוכנע על ידי עוזר מאמן קבוצת הכדורסל של אוניברסיטת נוטרדאם להצטרף לאוניברסיטה, שתתאים ותטפח את הצד ההתקפי שלו.

בסיום עונת הרוקי שלו באוניברסיטה, הוא נבחר ל'תגלית העונה' של הקבוצה. בעונתו השנייה קלע 30 נקודות בניצחון קבוצתו על קבוצת הכדורסל של אוניברסיטת דיוק בחוץ, ובעונתו השלישית הוביל את הקבוצה בנקודות ואת הליגה בריבאונדים. בעונת 2017/2018 שבר פעמיים את רגלו, והחמיץ מספר רב של משחקים.

ב-18 בספטמבר 2018 חתם בקליבלנד קאבלירס, שוויתרה עליו ב-13 באוקטובר ושלחה אותו לקאנטון צ'ארג' מליגת הפיתוח של ה-NBA. במשחקו הראשון בליגה קלע 23 נקודות ואסף 15 ריבאונדים.

ב-15 בינואר 2019 חתם על חוזה דו-כיווני במילווקי באקס, כשעל פי תנאי החוזה הוא ישחק במקביל בוויסקונסין הרד מליגת הפיתוח. הוא ערך את הופעת הבכורה שלו ב-NBA ב-25 בפברואר 2019, כששיחק שלוש דקות בניצחון הבאקס 117–106 על שיקגו בולס. ב-31 במרץ פתח לראשונה בחמישייה במשחק נגד אטלנטה הוקס, בו קלע 15 נקודות וקטף 16 ריבאונדים ב-41 דקות. ב-21 ביולי 2019 הבאקס ויתרו עליו, לאחר ששיחק שמונה משחקי NBA, בהם רשם ממוצעים של 4.9 נקודות, 3.8 ריבאונדים ו-0.4 אסיסטים ב-12.3 דקות למשחק.

ב-30 ביולי 2019 חתם בדרושפאקה. ב-24 באפריל 2020 עזב את המועדון, לאחר שהעמיד ממוצעים של 12.2 נקודות ו-5.1 ריבאונדים למשחק בליגה הטורקית ו-10.8 נקודות ו-5.0 ריבאונדים למשחק ביורוקאפ.

ב-31 באוגוסט 2020 חתם בשטרסבורג. ב-14 באוקטובר 2020 נבחר לשחקן השבוע, לאחר שרשם 24 נקודות, תשעה ריבאונדים ושני אסיסטים בניצחון קבוצתו על אורליאן.

ב-10 ביולי 2021 חתם בפינאר קרשיאקה מליגת העל הטורקית. קולסון וקבוצתו הגיעו עד לגמר ליגת האלופות בו הפסידה הקבוצה 59–64 לסן פבלו בורגוס. למרות ההפסד, קולסון נבחר לשחקן המצטיין של הטורניר.

ב-22 ביוני 2022 חתם במכבי תל אביב.

ביוני 2024 חתם קולסון בפנרבחצ'ה לשלוש שנים.

## קישורים חיצוניים

* 

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת נוטרדאם
קטגוריה:כדורסלני קאנטון צ'ארג'
קטגוריה:כדורסלני מילווקי באקס
קטגוריה:כדורסלני ויסקונסין הרד
קטגוריה:כדורסלני דרושפאקה
קטגוריה:כדורסלני שטרסבורג
קטגוריה:כדורסלני פינאר קרשיאקה
קטגוריה:כדורסלני מכבי תל אביב
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1996
Feelings (שיר של היילי קיוקו)

"**Feelings**" הוא סינגל של הזמרת-יוצרת האמריקאית, היילי קיוקו, שיצא, על ידי חברות התקליטים אמפייר דיסטריביושן ואטלנטיק רקורדס, ב-19 באוקטובר 2017. השיר מופיע באלבום האולפן הראשון של היילי קיוקו, *[[Expectations (אלבום של היילי קיוקו)|Expectations]]*.

השיר נכתב על ידי היילי קיוקו, ברנדון קולביין, ניק ביילי, ג'ונו דור , ססיל ברנרדי וקתרין אוסטנברג, והופק על ידי ניק ביילי, ג'ונתן דור והיילי קיוקו. השיר נכתב בכדי לנרמל מערכות יחסים לסביות בחברה ההטרונורמטיבית.

נכון ליוני 2022, השיר הושמע למעלה מ-36 מיליון פעמים בספוטיפיי.

## וידאו קליפ
הווידאו קליפ לשיר יצא בערוץ היוטיוב של היילי קיוקו ב-19 באוקטובר 2017. נכון ליוני 2022, הווידאו קליפ, שצולם בטייק אחד, נצפה למעלה מ-30 מיליון פעמים. בווידאו קליפ נראית קיוקו רודפת אחר אהובתה, בחורה בשם דסי (אלכסנדרה רודריגז).

## קישורים חיצוניים

## הערות שוליים

קטגוריה:שירי היילי קיוקו
קטגוריה:שירים באנגלית
קטגוריה:שירי להט"ב
קטגוריה:שירים על רגשות
קטגוריה:בלדות פופ
קטגוריה:שירי סינת'-פופ אמריקאיים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אמפייר דיסטריביושן
אחכה לו

**אחכה לו** הוא אלבום הבכורה של הזמר החסידי-אמריקאי לוי פולקוביץ. האלבום יצא בשנת 2015 והוא כולל 11 רצועות. האלבום הופק בידי המפיק אברהם מרדכי שוורץ. האלבום זכה להצלחה מסחרית גבוהה ותוך פחות משנה מכר למעלה מ-20 אלף עותקים ממנו.

האלבום מכיל לחנים של יוסי גרין, שייע גרוס, פינקי ובר, ברוך שלום בלסופסקי ועוד.

האלבום עורר סערה במגזר החרדי ובעיקר בחסידות סאטמר כאשר התברר ששיר הנושא של האלבום **אחכה לו** בלחן של החזן ה. אינהארן הוא קאבר לשיר "Working Late Tonight" של הזמרת הגויה איימי סטיוארט . בעקבות כך הופעל לחץ ציבורי על פולקוביץ שיתבע את המלחין בבית דין, אך פולקוביץ לא עשה זאת. הזמר והיוצר ליפא שמלצר יצא להגנת פולקובייץ ואיינהורן ואמר בשם האדמו"ר רבי יצחק אייזיק טויב מקאליב שיש "לגייר שירים" לכתחילה.

## רשימת רצועות

## השתתפו בהקלטות
* לוי פולקוביץ
* מוישי קרויס
* ברוך שלום בלסופסקי
* מקהלת שירה

**מקהלה:** אברהם י. עקשטיין, אהרלה סמט, איציק שפריי, אלי שפריי, זאנוויל ויינברגר, יואלי דיקמן, יוסף וויינבערגער, יודא ארשטיין, יעקב עקשטיין, יעקב רוטבלט, מוטי רוטלר, מיכאל וויינבערגער, סיני ברמץ, שרוליק ויצמן, יואלי הורוויץ, הערשי וויינבערגער, לוי פאסטן, יוסי ארגעל, יודי שווארץ

**מקהלת ילדים:** אברהם גראס, מרדכי שטיינבערג, נתנאל ווייס, יוסי ווייס, שמשון קויפמאן

## קישורים חיצוניים
* 
* יוסלה קלצקין, ביקורת אלבום כשמצפים לאלבום טוב - 'אחכה לו'..., שיא מיוזיק

## הערות שוליים

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי בכורה מ-2015
חיים אברהם אישטרושה

רבי **חיים אברהם אישטרושה** או **איסטרושה** או **איסטרולסה** היה אב"ד, רבה של שירון (סרס) שביוון בסוף המאה ה-18 ותחילת המאה ה-19, ומחבר שו"ת ירך אברהם.

## ביוגרפיה
נולד בשנת התק"ך (1760) בשאלוניקי לרבי דוד איסטרושה, בן בנו של הרב דניאל בן משה אישטרושה, ראש ישיבת פורטוגל - יחיא בסלוניקי ומחבר ספר "מגן גיבורים".למד בצעירותו בביתו, שם היה בית המדרש שבראשו עמד אביו. זמן מה לאחר שהוסמך להוראה, יצא לשמש ברבנות בעיר קומוטיני, בצפון-מזרח יוון, כמו כן כיהן כרב גם בערים לאריסה וקסטוריה. הרב חיים פאלאג'י מביא אותו בספריו, ומכנה אותו 

בט' בטבת ה'תקס"ד מונה לרבה של הקהילה היהודית בשירון, שם התפרסם ובתקופה זו הדפיס את ספריו. לאחר זמן מה שב לשאלוניקי היה רגיל לדרוש בבית המדרש "מגורשי קאשטיליה" שבעיר, כמו למשל בשנת התקד"ן (1794), אז דרש לכבוד פטירת סבתו מצד אמו, פלור. בשנת התקס"ח דרש בק"ק "קאטאלטן ישן" שבעיר לכבוד פטירת גיסו, אמו של האחרון ויצחק מאטאלון בשנת התקס"ג חנך את בית הכנסת "איטליא חדש" שבסלוניקי. כיהן כרבה של קהילת איטליא ישן בעיר.

נפטר בשנת התקפ"ט (1829) ונספד באזמיר על ידי רבי דוד אמאדו.

## ספריו
ממוזער|שער ספר ירך אברהם חלק שני
* **ירך אברהם חלק א**' (שאלוניקי תקע"ה) - שאלות ותשובות בנושאים השייכים לחלקים אורח חיים, יורה דעה ואבן העזר בשולחן ערוך, ובסופו שאלות בנושאים אבן העזר וחשן משפט שהשיב סבו, רבי דניאל וכן קונטרס שמות גיטין שחיבר זקנו. בתוך הספר ישנם גם תשובות מאת אבי המחבר, רבי דוד.
* **ירך אברהם חלק שני** (שאלוניקי התקע"ה) - שאלות ותשובות בנושאים השייכים לחלק חשן משפט בשולחן ערוך.
* **בן לאברהם** (שאלוניקי התקפ"ו) - דרושים על סדר פרשות השבוע, וביניהם דרושים שחיבר אביו, כמו למשל דרוש שכתב לו אביו לומר בבר המצווה שלו, ודרוש א' בפרשת וישב. עוד בחיבור דרושים להספד יוסף מרדכי מיוחס (בעל ספר ברכות המים), החיד"א, חכם אברהם הלוי ועוד. בספר גם דרושים לשבת הלבשה

## לקריאה נוספת
רבי שלמה חזן, המעלות לשלמה, ערך רבי אברהם איסטרושה.

## קישורים חיצוניים
* 
* 
*
* 

## הערות שוליים

קטגוריה:רבנים יוונים
קטגוריה:מחברי ספרי שו"ת
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:רבנים ספרדיים
קטגוריה:מחברי ספרי דרוש
אדי גומז

**אדגר (אדי) גומז** (בספרדית: **Eddie Gómez**; נולד ב-4 באוקטובר 1944) הוא בסיסט ג'אז אמריקאי ממוצא פורטוריקני, שהשתתף בהקלטתם של מאות אלבומי אולפן. הוא ידוע בעיקר בזכות עבודתו עם שלישיית ביל אוונס בין השנים 1966 עד 1977.

## ביוגרפיה
ממוזער|אדי גומז (משמאל) עם הגיטריסט מייק ארמנדו (מימין)
גומז נולד בפוארטו ריקו ובצעירותו עבר עם משפחתו לניו יורק, שם גדל. בגיל אחת עשרה הוא התחיל לנגן בקונטרבס ובגיל שלוש עשרה הלך לבית הספר הגבוה למוזיקה ואמנות בניו יורק . בין השנים 1959 - 1961 הוא ניגן בלהקת הנוער של פסטיבל ניופורט, בהנהגתו של מרשל בראון. ב-196 סיים את לימודיו בבית הספר ג'וליארד.

גומז ניגן במשך אחת עשרה שנים עם שלישיית ביל אוונס, בתקופה שכללה הופעות רבות ברחבי העולם וכן עשרות הקלטות. במהלך הקריירה שלו גומז ניגן עם מוזיקאים רבים אחרים בהם ג'רי מאליגן, צ'יק קוריאה, ג'ון אברקרומבי, ג'ק דז'ונט, ריצ'רד שטולצמן, ג'ון סקופילד, מישל פטרוצ'אני והרבי מאן. הקריירה שלו מורכבת בעיקר מעבודה כמלווה, והוא ידוע בתפקידים המהירים והמלודים שלו. בנוסף לעבודה כנגן אולפן באלבומי ג'אז מפורסמים רבים, הוא הקליט כמנהיג הרכב תחת Columbia Records, Projazz ו-Stretch. רבות מההקלטות האחרונות שלו כמנהיג נעשו בשיתוף עם פסנתרן הג'אז מארק קרמר.

במאי 2013, הוענק לגומז תואר דוקטור לשם כבוד למוזיקה ממכללת ברקלי למוזיקה בוולנסיה, ספרד. זה היה דוקטור לשם כבוד הראשון שניתן בקמפוס הבינלאומי החדש של המכללה בספרד.

## דיסקוגרפיה
### כמנהיג הרכב

### כמלווה

## קישורים חיצוניים
* 
* 

## הערות שוליים

קטגוריה:זוכי פרס גראמי הלטיני
קטגוריה:בוגרי בית הספר ג'וליארד
קטגוריה:בסיסטים אמריקאים
קטגוריה:נגני ג'אז: בסיסטים
קטגוריה:אמריקאים שנולדו ב-1944
דניאל אפרייה

**דניאל אפרייה ברנייה** (באנגלית: **Daniel Afriyie Barnieh**; נולד ב-26 ביוני 2001 בקומאסי שבגאנה) הוא כדורגלן גנאי המשחק בעמדת קשר הכנף בקבוצת אראו מליגת העל השווייצרית ובנבחרת גאנה.

## קריירת מועדונים
אפרייה החל את הקריירה המקצוענית שלו ברהימו מליגת העל הבורקינאית. ב-15 בינואר 2020 חתם על חוזה לשלוש עונות באקרה הארטס אוף אוק מליגת העל הגאנאית.

ב-3 בינואר 2023 חתם בפ.צ. ציריך השווייצרית. ב-8 ביולי 2025 חתם באראו.

## קריירה בינלאומית
ב-10 ביוני 2022 ערך אפרייה את הופעת הבכורה שלו בנבחרת גאנה, בהפסד 1–4 לנבחרת יפן במסגרת חצי גמר גביע קירין .

נכלל בסגל נבחרת גאנה לטורניר מונדיאל 2022.

## תארים
;רהימו
* אליפות בורקינה פאסו (1): 2018/2019

;אקרה הארטס אוף אוק
* אליפות גאנה (1): 2020/2021
* הגביע הגאנאי (1): 2021
* הסופר קאפ הגאנאי (1): 2021
* גביע הנשיא (1): 2022

;נבחרת גאנה עד גיל 20
* גביע אפריקה לאומות עד גיל 20 (1): 2021

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:קומאסי: כדורגלנים
קטגוריה:כדורגלני אקרה הארטס אוף אוק
קטגוריה:כדורגלני פ.צ. ציריך
קטגוריה:כדורגלני אראו
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:גנאים שנולדו ב-2001
דניס אנקרומה-קורסה

**דניס קודוו אנקרומה-קורסה** (באנגלית: **Dennis Kodwo Nkrumah-Korsah**; נולד ב-25 בפברואר 1996 בגאנה) הוא כדורגלן גנאי המשחק בעמדת המגן השמאלי בקבוצת אקרה הארטס אוף אוק מליגת העל הגאנאית ובנבחרת גאנה.

## קריירת מועדונים
אנקרומה-קורסה החל את הקריירה המקצוענית שלו באבוסואה דווארפס מליגת העל הגאנאית. ב-1 בפברואר 2022 חתם באקרה הארטס אוף אוק, גם היא מליגת העל הגאנאית.

## קריירה בינלאומית
ב-10 ביוני 2022 ערך אנקרומה-קורסה את הופעת הבכורה שלו בנבחרת גאנה, בהפסד 1–4 לנבחרת יפן במסגרת חצי גמר גביע קירין .

## קישורים חיצוניים

## הערות שוליים

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני אקרה הארטס אוף אוק
קטגוריה:כדורגלני נבחרת גאנה
קטגוריה:גנאים שנולדו ב-1996
Hand in Glove

"**Hand in Glove**" הוא סינגל של להקת הרוק האנגלית, הסמית'ס, שנכתב על ידי הגיטריסט ג'וני מאר והזמר מוריסי, והופק על ידי הסמית'ס. השיר יצא, על ידי חברת התקליטים העצמאית ראף טרייד, ב-13 במאי 1983. השיר הגיע, בשיאו, למקום השלישי במצעד האינדי הבריטי, ולמקום ה-124 במצעד הסינגלים הבריטי.

גרסת רמיקס לשיר הופיעה באלבום הבכורה של הלהקה, *[[The Smiths (אלבום)|The Smiths]]*. ב-9 באפריל 1984, יצאה גרסת כיסוי שהוקלטה על ידי הזמרת הבריטית, סנדי שו, בהשתתפות ג'וני מאר, אנדי רורק ומייק ג'ויס  כמוזיקאי רקע. גרסת הכיסוי הגיעה, בשיאה, למקום ה-13 במצעד הסינגלים האירי, למקום ה-27 במצעד הסינגלים הבריטי, ולמקום הראשון במצעד האינדי הבריטי.

## מיקומי שיא

## גרסת הכיסוי של סנדי שו

על אף שמוריסי וג'וני מאר היו כחלק מלהקת הסמית'ס, למוריסי ומאר היו שאיפות להיות מוכרים ככותבי שירים, על ידי הוצאת גרסאות כיסוי לשירים שלהם על ידי אחרים, בין היתר הזמרת הבריטית, סנדי שו. בקיץ 1983, מאר ומוריסי החלו לבקש משו להוציא גרסת כיסוי לשיר שלהם "I Don't Owe You Anything". הזוג שלח לשו מכתבים שונים יחד עם הדגמות של שירים. בתחילה, שו הייתה סקפטית, לאחר שהתייאשה מתשומת הלב התקשורתית השלילית שליוותה את השיר "Reel Around the Fountain" של הסמית'ס, וכאשר קיבלה עותק של "Hand in Glove" בדואר, על פי הדיווחים, היא אמרה לבעלה כי: "הוא התחיל לשלוח לי תמונות של גברים עירומים עם הישבן שלהם!".

שו זכתה בסופו של דבר בהתערבותו של ג'ף טראוויס ובשבחי מוריסי לה בעיתונות. בינואר 1984, הודיעה *[[NME]]* ששו והסמית'ס יוציאו הקלטה משותפת של "I Don't Owe You Anything" כסינגל בראף טרייד. בפברואר, שו והסמית'ס נסעו לאולפני מטריקס בלונדון, שם הקליטה שו שלושה שירים של הסמית'ס עם מאר, ג'ויס ורורק. הגרסה של "Hand in Glove" שהוקלטה במטריקס הייתה שונה קצת מבחינה הלירית, והיא בוצעה במפתח די מינור, בעוד שהריף של תחילת השיר היה על סולם מז'ור. בסופו של דבר, שו בחרה בהקלטה של "Hand in Glove" כאיי-סייד של הסינגל, והציבה את "I Don't Owe You Anything" כבי-סייד. העטיפה כוללת תמונה של ריטה טאשינגהם מהסרט קורטוב של דבש.

גרסת הכיסוי, שיצאה ב-9 באפריל 1984, הגיעה, בשיאה, למקום ה-13 באירלנד, למקום ה-27 במצעד הסינגלים הבריטי, ולמקום הראשון במצעד האינדי הבריטי.

השיר הופיע בגרסת הדלוקס של אלבום האולפן השביעי של סנדי שו, *[[Hello Angel]]* .

### מיקומי שיא

## לקריאה נוספת

* Goddard, Simon. *The Smiths: Songs That Saved Your Life*. Reynolds & Hern Ltd., 2003. 


## קישורים חיצוניים

## הערות שוליים

קטגוריה:שירי 1983
קטגוריה:סינגלי בכורה מ-1983
קטגוריה:סינגלים מ-1984
קטגוריה:שירי הסמית'ס
קטגוריה:שירים באנגלית
קטגוריה:שירי להט"ב
דניס אקרט

**דניס-יראי אקרט איינסה** (בגרמנית: **Dennis-Yerai Eckert Ayensa**; נולד ב-9 בינואר 1997 בבון שבגרמניה) הוא כדורגלן גרמני המשחק בעמדת החלוץ בקבוצת סטנדרד לייז' מליגת העל הבלגית.

## קריירת מועדונים
אקרט נולד בבון שבגרמניה, וגדל במחלקות הנוער של SC פולהיים, פ.צ. קלן, אלמניה אאכן ובורוסיה מנשנגלדבך. הוא החל את הקריירה המקצוענית שלו בקבוצות המילואים של בורוסיה מנשנגלדבך ושל סלטה ויגו. ב-18 באוגוסט 2018 ערך אקרט את הופעת הבכורה שלו בקבוצה הראשונה של סלטה ויגו, בתיקו 1-1 נגד אספניול במסגרת המחזור הראשון בלה ליגה לעונת 2018/2019. בסך הכל ערך תשע הופעות ליגה במדי המועדון.

ב-31 בינואר 2019 הושאל אקרט למשך חצי עונה לאקסלסיור רוטרדם מליגת העל ההולנדית. ב-3 בפברואר ערך את הופעת הבכורה שלו במועדון, בניצחון 2-1 על פיינורד במסגרת המחזור ה-20 בליגה לעונת 2018/2019. ב-17 בפברואר הבקיע את שער הבכורה שלו במועדון, בניצחון 2-1 על אמן במסגרת המחזור ה-22 בליגה. בסך הכל ערך אקרט 12 הופעות ליגה במשך תקופת ההשאלה, בהן הבקיע שני שערים.

ב-2 בספטמבר 2019 חתם אקרט באינגולשטאדט 04 מהליגה הגרמנית השלישית. בשתי העונות הראשונות שלו במועדון ערך אקרט 54 הופעות ליגה, בהן הבקיע 23 שערים. בתום עונת  העפיל אקרט עם קבוצתו לבונדסליגה השנייה, במסגרתה ערך אקרט 24 הופעות ליגה והבקיע שני שערים בעונת .

ב-20 ביוני 2022 חתם אקרט ברויאל אוניון סן-ז'ילואז, סגנית אלופת ליגת העל הבלגית.

ב-6 בספטמבר 2024 הושאל לסטנדרד לייז' עד לסיום העונה, עם אופציה לרכישה. ב-20 באוקטובר הבקיע את שער הבכורה שלו בקבוצה במשחק נגד שרלרואה.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:בון
קטגוריה:כדורגלני סלטה ויגו
קטגוריה:כדורגלני אקסלסיור רוטרדם
קטגוריה:כדורגלני אינגולשטאדט 04
קטגוריה:כדורגלני רויאל אוניון סן-ז'ילואז
קטגוריה:כדורגלני סטנדרד לייז'
קטגוריה:ספורטאים גרמנים בספרד
קטגוריה:ספורטאים זרים בהולנד
קטגוריה:ספורטאים זרים בבלגיה
קטגוריה:גרמנים שנולדו ב-1997